
Ystyriwch sut y gallech fod yn gallu datblygu'r sgiliau creadigol neu mentrus o ddysgwyr trwy eich addysgeg hun.
    











https://www.youtube.com/watch?v=V4jgwJLJQGc&feature=youtu.be 







  Cymeraf y cyfle yma i siarad am y strategaethau soniaf am yn ystod y fideo a sut fyddaf yn ceisio eu cynnwys yn yr ystafell dosbarth i hybu creadigrwydd a sgiliau mentergarwch. 
        Y ddwy strategaeth, i fynd efo’r dull ymholi soniais am roedd defnyddio hetiau De Bono a SCAMPER. Siaradaf am Hetiau de Bono yn gyntaf, gan dyma fydd, yn fy marn i yn cael y plant i ganolbwyntio mwy gan fod elfen ymarferol ynddo wrth wisgo'r hetiau. Cyntuna De Bono efo hyn ‘trwy ddweud fod o’n helpu pobl canolbwyntio yn fwy’. Gwelaf yr hetiau yn fod yn effeithiol gan fod pob het yn cynrychioli rhywbeth gwahanol sydd yn cynnig meddwl dargyfeiriol ac yn gweithio ar y 3 elfen dywed Russ (1996) sydd angen i sicrhau creadigrwydd sef:

1) Nodweddion personoliaeth
2) Proses emosiynol
3) Galluoedd gwybyddol
Fel soniais yn y fideo, mae’r elfennau yma yn bwysig iawn i greadigrwydd plant a chredaf fydd hetiau de Bono yn datblygu'r elfennau yma yn enwedig nodweddion personoliaeth a galluoedd gwybyddol. Dwedaf hyn oherwydd mae hetiau de Bono yn hyblyg iawn a gall ei ddefnyddio yn drawsgwricwlaidd. Cred Wilson (2015) fod ‘athrawon creadigol yn ceisio osgoi ffiniau pynciol, ond yn gwneud cysylltiadau integredig ac i’r byd tu hwnt i’r ysgol’. Sylwais fod defnyddio hetiau de Bono yn berffaith i ddefnyddio wrth sôn am drawsgwricwlaidd.
      Symudaf ymlaen i siarad am yr ail strategaeth penderfynaf i gynnwys yn y fideo sef SCAMPER. Creua Eberle (2008) y strategaeth yma oherwydd y problemau caiff pobl wrth iddynt hwy feddwl am syniadau newydd i geisio datblygu neu wella gwrthrych a.y.b.. Gobeithiaf fydd y fath yma o strategaeth yn ceisio hybu creadigrwydd ac yn enwedig mentergarwch wrth i’r plant dod yn gyfarwydd â’r fath o gwestiynau gallwn ofyn yw gilydd. Yn ogystal â hyn, credaf yn gryf fydd y strategaeth yma yn datblygu sgiliau gydol oes, yn enwedig sut i adfyfyrio yn effeithiol. Dywedaf hyn oherwydd mae bron pob cwestiwn gall ofyn i wneud ac edrych ar y gwrthrych/gwaith i weld beth gall hi/fe wneud yn wahanol a.y.y.b. Felly bydd niferoedd mawr o gyfleoedd i blant adfyfyrio sydd hefyd yn sgil pwysig wrth ddefnyddio'r dull ymholi.
      Dewisais y strategaethau yma yn ogystal â dull ymholi nid yn unig oherwydd gwelaf gyfle gwych i ddatblygu sgiliau creadigol y plant ond oherwydd sylwaf fod cysylltiadau rhwng y tri. Rhagwelaf fydd pob dull/strategaeth yn helpu ei gilydd gan fod elfennau o’r technegau gwahanol yn cael i ddefnyddio yn yr un dull/strategaeth. Credaf dim ond gwella sgiliau creadigol a mentergarwch y plant bydd hyn yn gwneud.

